བོད་པས་དུས་རྒྱུན་བོད་ནི་གླུ་གར་གྱི་རྒྱ་མཚོ་ཞིག་ཡིན་རབས་དང་།གཞས་པ་དང་གཞས་མ་དག་ལ་རང་ཉིད་ཀྱི་དགའ་མོས་བཞིན་གླུ་ཡི་རྒྱལ་པོ་དང་གླུ་ཡི་རྒྱལ་མོ་ཞེས་འབོད་ཅིང་།དེ་ཡང་རང་ཉིད་ཀྱི་འདོད་མོས་བཞིན་ལབ་པ་ལས་ཚད་གཞི་གང་ཡང་མེད།ལོ་སྔོན་མའི་རྒྱ་ནག་རྒྱལ་ཡོངས་ནས་འཛུལ་ཞུགས་བྱེད་ཆོག་པའི་གླུ་སྐད་སྙན་མོ་ཞེས་པའི་འགྲན་བསྡུར་ནང་།བོད་གཙང་ཁུལ་གྱི་ན་གཞོན་བཀྲ་ཤིས་ཕུན་ཚོགས་ལ་རྒྱལ་ཁ་ཨང་དང་པོ་ཐོབ་པ་དང་།ལོ་འདིར་བོད་མདོ་སྨད་རེབ་གོང་ནས་ཡིན་པའི་ན་གཞོན་བསྟན་འཛིན་ཉི་མ་ལ་རྒྱལ་ཁ་ཨང་དང་པོ་ཐོབ་ཡོད།འགྲན་སྡུར་འདི་ནི་ལས་སླ་པོ་ཞིག་གཏན་ནས་མིན་པར་རྒྱ་ནག་རྒྱལ་ཡོངས་སུ་མི་འབོར་དུང་ཕྱུར་བཅུ་བཞི་ལྷག་ཡོད་པའི་ནང་ནས་ཨང་དང་པོ་ཐོབ་པ་ཞིག་རེད།ད་དུང་ཉེ་ཆར་རྒྱ་གར་དུའང་བོད་མི་ན་གཞོན་ཞིག་གཙོ་བོར་གྱུར་པའི་གླུ་གཞས་ཚན་སྡེབ་ཅིག་ལའང་རྒྱ་གར་གྱི་འགྲན་སྡུར་ཞིག་ཏུ་ཨང་གཉིས་པའི་བྱ་དགའ་ཐོབ་ཡོད།འདི་དག་ལ་བརྟེན་ནས་བོད་ནི་འཛམ་གླིང་གི་ཁྲོད་ནས་གླུ་གར་གྱི་རྒྱ་མཚོ་ཡིན་མིན་གང་ལྟར་ཡང་དམིགས་བསལ་གྱི་ནུས་པ་ཞིག་ཡོད་པ་ར་སྤྲོད་བྱུང་བ་རེད།